EkBass/fiwiki-20250220-pages-articles huggingface dataset:
Quincy Watts

Quincy D. Watts (s. 19. kesäkuuta 1970 Detroit) on entinen yhdysvaltalainen yleisurheilija, jonka päämatka oli 400 metrin juoksu. Watts opiskeli Etelä- Kalifornian yliopistossa, jossa menestyi urheilupuolella yleisurheilun lisäksi amerikkalaisessa jalkapallossa ja koripallossa. Hän juoksi aluksi 100 ja 200 metriä, kunnes yliopistovalmentaja Jim Bush sai hänet vakuuttumaan, että 400 metriä olisi hänen paras matkansa. Watts kuului Yhdysvaltain joukkueeseen, joka voitti 4 x 400 metrin viestin nuorten maailmanmestaruuden vuonna 1988. Tokion MM-kilpailuissa 1991 hän juoksi toisen osuuden Yhdysvaltain viestijoukkueessa, joka jäi yllättäen toiseksi Yhdistyneen kuningaskunnan vietyä voiton 0,04 sekunnin erolla. Barcelonan olympialaisissa 1992 Watts paransi 400 metrillä kahdesti Lee Evansin 24 vuotta vanhaa olympiaennätystä. Hän juoksi välierissä ajan 43,71 ja voitti loppukilpailun ylivoimaisesti ajalla 43,50; ero hopeamitalisti Steve Lewisiin oli 71 sadasosasekuntia. Pitkässä viestissä Watts juoksi toisella osuudella ajan 43,1 ja Yhdysvallat voitti kultaa uudella maailmanennätysajalla 2.55,74. Stuttgartin MM- kilpailuissa 1993 Watts juoksi viestissä toisen osuuden Yhdysvaltain tehdessä jälleen maailmanennätyksen: 2.54,29. Henkilökohtaisessa kilpailussa hän oli neljäs ajalla 45,05. Seuraavien kahden kauden aikana hän ei onnistunut alittamaan 45 sekunnin rajaa, jäi kesällä 1996 Yhdysvaltain olympiakarsinnoissa seitsemänneksi, ja lopetti uransa seuraavalla kaudella. Tällä hetkellä Watts toimii apuvalmentajana Harvard-Westlake High Schoolissa. == Lähteet == * Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1970 syntyneet Luokka:Elävät henkilöt
Quini

Enrique Castro González eli Quini (23. syyskuuta 1949 Oviedo, Espanja – 27. helmikuuta 2018 Gijón, Espanja) oli espanjalainen jalkapalloilija. Hän oli pelipaikaltaan hyökkääjä ja edusti uransa aikana Sporting Gijónia sekä Barcelonaa. Quini voitti uransa aikana Espanjan pääsarjan maalikuninkuuden viidesti. Quini kuului Espanjan jalkapallohistorian parhaisiin hyökkääjiin. Hän voitti uransa aikana muun muassa Espanjan pääsarjan maalikuninkuuden viidesti. Quini oli maan pääsarjan kuudenneksi paras maalintekijä kautta aikain. Quini kuoli 27. helmikuuta 2018 Gijónissa sydänkohtaukseen.Muere Quini, leyenda del fútbol español == Seurajoukkueura == Quini syntyi Oviedossa, mutta aloitti ammattilaisuransa naapuriseura Sporting Gijónista. Ensimmäisellä kaudellaan 1970–1971 maan pääsarjassa hän pelasi 30 ottelua, joissa syntyi 13 maalia. Kesällä 1980 hän siirtyi Espanjan suurseura Barcelonan riveihin. Quini teki ensimmäisinä kahtena kautenaan katalonialaisseurassa 47 maalia. Vuonna 1981 joukkue voitti Copa Del Reyn, jonka loppuottelussa Quini teki kaksi maalia vanhaa seuraansa vastaan. Hän voitti Barcelonan riveissä myös Cup-voittajien cupin vuonna 1982, jonka loppuottelussa belgialaista Standard Liègeä vastaan hän laukoi 2–1-voittomaalin. Seuraavina kahtena kautena Quinin peliesitykset hieman heikkenivät, mutta hän teki muun muassa Barcelonan seurahistorian 3000. pääsarjamaalin kotiottelussa Castellónia vastaan. Quini suunnitteli päättävänsä pelaajauransa vuoteen 1984 ollessaan 35-vuotias. Myöhemmin hän kuitenkin pyörsi päätöksensä ja palasi vanhaan seuraansa Sporting Gijóniin vielä kolmeksi vuodeksi. 14. kesäkuuta 1987 Quini pelasi viimeisen ottelunsa ammattilaisurallaan Barcelonaa vastaan. Hän pelasi urallaan yhteensä 448 pääsarjaottelua, joissa hän teki 219 maalia. ===Kidnappaus=== 1\. maaliskuuta 1981 Quini kaapattiin Barcelonassa pelatun Hércules-ottelun jälkeen, kaksi miestä pakotti hänet aseella uhaten menemään pakettiautoon. Etsintöjen jälkeen 25 päivää tapahtuneesta, jona aikana Barcelona ei onnistunut voittamaan neljästä ottelustaan yhtään ja täten putosi samalla mestaruustaistelusta, Quini löydettiin lopulta vahingoittumattomana.El sercuestro de Quini puede tener móviles económicos El País. Viitattu 28.2.2010.Quini: Un secuestro que tuvo en vilo al país Sport. Viitattu 28.2.2010. == Maajoukkueura == Quini teki ensiesiintymisensä Espanjan maajoukkueessa 28. lokakuuta 1970 ystävyysottelussa Kreikkaa vastaan. Hän onnistui myös tekemään maalin ottelussa , joka päättyi lopulta Espanjan 2–1-voittoon. Hän pelasi yhteensä 35 maaottelua ja teki niissä kahdeksan maalia. Quini oli mukana vuosien 1978 ja 1982 MM-kilpailuissa sekä vuosien 1976 ja 1980 EM-kilpailuissa. == Saavutukset == *Barcelona: **Copa Del Rey: 1981 **Cup-voittajien cup: 1982 **Copa de la Liga: 1982 *Henkilökohtaiset: **Pichichi: 1974, 1976, 1980, 1981, 1982 == Lähteet == == Aiheesta muualla == * Quinin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1949 syntyneet Luokka:Vuonna 2018 kuolleet
Star (vene)

Star on yksityyppinen kahden hengen klassinen kölivene kilpapurjehdukseen. Star-veneen tulee painaa vähintään 671kg ja purjepinta-ala on enintään 26,5m². Vene on bermudarikattu ja sen isopurje suhteellisen suuri verrattuna keulapurjeeseen. Toisin kuin monissa muissa kilpaveneissä siinä ei ole spinaakkeria. Star on suunniteltu vuonna 1910 ja sen jälkeen veneitä on rakennettu noin 8300. == Star-luokka olympialaisissa == Vuoden 1932 Los Angelesin olympialaisista alkaen Star on ollut miehille ja naisille avoin olympialuokka. Ainoastaan vuonna Montrealin olympialaisissa 1976 sen korvasi Tempest-luokka. Star-luokka varattiin vain miehille 2004, jolloin olympialaisiin perustettiin naisille oma köliveneluokka eli Yngling. Yhdysvallat on Star-luokan menestyksekkäin maa seitsemällä olympiakullallaan, joista viimeisin tuli Mark Reynoldsin kipparoimalle veneelle Sydneyn olympialaisista vuonna 2000. Rion olympialaisissa 2016 Star-luokkaa ei enää ollut. === Olympiamitalistit === Vuosi Kultaa Hopeaa Pronssia 1932 Yhdysvallat Gilbert Gray Andrew Libano 1936 Saksa Peter Bischoff Hans-Joachim Weise 1948 Yhdysvallat Hilary Smart Paul Smart Kuuba 1952 Agostino Straulino Nicolò Rode Yhdysvallat Portugali 1956 Yhdysvallat Herbert Williams Lawrence Low Agostino Straulino Nicolò Rode Bahama 1960 Neuvostoliitto Timir Pinegin Fjodor Šutkov Portugali Yhdysvallat 1964 Bahama Durward Knowles Cecil Cooke Yhdysvallat 1968 Lowell North Peter Barrett Norja 1972 Australia David Forbes John Anderson Pelle Petterson Stellan Westerdahl Saksan liittotasavalta Wilhelm Kuhweide Max Meyer 1980 Neuvostoliitto Valentyn Mankin Aleksandr Muzytšenko Karl Ferstl Hubert Raudaschl Italia Giorgio Gorla Alfio Peraboni 1984 Yhdysvallat Bill Buchan Steven Erickson Saksan liittotasavalta Joachim Griese Michael Marcour Giorgio Gorla Alfio Peraboni 1988 Michael McIntyre Bryn Vaile Yhdysvallat Mark Reynolds Harold Haenel Brasilia Torben Grael Nelson Falcao 1992 Mark Reynolds Harold Haenel Uusi-Seelanti Roderick Davis Donald Cowie Kanada Ross MacDonald Eric Jespersen 1996 Brasilia Torben Grael Marcelo Ferreira Hans Wallen Bobby Lohse Australia Colin Beashel David Giles 2000 Mark Reynolds Magnus Liljedahl Ian Walker Mark Covell Brasilia Torben Grael Marcelo Ferreira 2004 Brasilia Marcelo Ferreira Torben Grael Kanada Ross MacDonald Mike Wolfs Pascal Rambeau Xavier Rohart 2008 Iain Percy Andrew Simpson Brasilia Robert Scheidt Bruno Prada Fredrik Lööf Anders Ekström 2012 Fredrik Lööf Max Salminen Uusi-Seelanti Hamish Pepper Jim Turner Robert Stanjek Frithjof Kleen == Aiheesta muualla == * International Star Class Yacht Racing Association * Suomen Starliitto ry. Luokka:Köliveneet Luokka:Purjehdus olympialaisissa
Salon kaupunginvaltuusto

Salon kaupunginvaltuusto on kuntalain mukaan Salon kaupungin korkein päättävä elin. Salon kaupunginvaltuustoon kuului ennen vuoden 2009 kuntaliittymää 43 valtuutettua. Uuteen suurkuntaan valittiin vuonna 2009 siirtymäkaudeksi 75 valtuutettua, minkä jälkeen seuraavaksi kaudeksi valtuutettujen määrä laskee 51:een. Salon kaupunginvaltuuston valtuustoryhmät vuoden 2017 vaalien jälkeen (suluissa valtuustokauden 2012-2017 paikkamäärä)Kuntavaalit 2017 - Salo: * SDP 13 paikkaa (12) * Kokoomus 12 paikkaa (14) * Keskusta 11 paikkaa (12) * Perussuomalaiset 6 paikkaa (7) * Vihreät 5 paikkaa (3) * Kristillisdemokraatit 2 paikkaa (1) * Vasemmistoliitto 2 paikkaa (2) == Uuden Salon lautakunnat v. 2009- == *Kehittämis- ja elinkeinolautakunta *Kulttuuri- ja kirjastolautakunta *Liikunta- ja nuorisolautakunta *Maaseutulautakunta *Opetuslautakunta *Rakennus- ja ympäristölautakunta *Sosiaali- ja terveyslautakunta *Tekninen lautakunta *Tarkastuslautakunta *Keskusvaalilautakunta == Lähteet == *http://www.salo.fi/hallintojapaatoksenteko/lautakunnat/ === Viitteet === Luokka:Suomen kaupunginvaltuustot Luokka:Salo
Ana Fidelia Quirot

Ana Fidelia Quirot (s. 23. maaliskuuta 1963 Palma Soriano) on kuubalainen entinen 800 metrin juoksija. Ensimmäisissä aikuisten arvokilpailuissaan, Rooman MM-kisoissa 1987, Quirot sijoittui neljänneksi. Vuoden 1989 yleisurheilun maailmancupissa Barcelonassa hän voitti 800 metrin matkan. Tokion MM-kisoissa 1991 hän saavutti hopeaa neuvostoliittolaisen Lilija Nurutdinovan takana. Seuraavana vuonna Barcelonan olympialaisissa hän saavutti pronssia. Tammikuussa 1993 Quirot oli raskaana, kun pesukoneen räjähdys hänen kotonaan aiheutti hänelle vakavia palovammoja ja ennenaikaisen synnytyksen. Keskosena syntynyt lapsi kuoli muutaman päivän kuluttua. Onnettomuudesta jäi Quirotille pysyviä arpia muun muassa kasvoihin. Quirot palasi kuitenkin kilparadoille kauden 1993 loppupuolella ja saavutti Keski-Amerikan kisoissa hopeaa surinamelaisen Letitia Vriesden takana. Göteborgin MM-kisoissa 1995 Quirot saavutti viimein kultamitalin. Seuraavana vuonna Atlantan olympiakisoissa hän jäi hopealle kultamitalin mentyä Venäjän Svetlana Masterkovalle. Ateenan MM-kisoissa 1997 Quirot puolusti menestyksekkäästi MM- kultaansa. Quirotin ennätykseksi jäi Barcelonan maailmancupissa 1989 juostu 1.54,44, mikä on yhä kaikkien aikojen maailmantilaston neljänneksi paras aikahttp://www.iaaf.org/statistics/toplists/inout=O/age=N/season=0/sex=W/all=y/legal=A/disc=800/detail.htmx. 400 metriä Quirot on juossut aikaan 49,61. ==Lähteet== * ===Viitteet=== Luokka:Kuubalaiset keskimatkojen juoksijat Luokka:Kuubalaiset olympiamitalistit Luokka:Vuonna 1963 syntyneet Luokka:Elävät henkilöt
Eros (traktori)

Eros oli Harry Fergusonin 1917 kehittämä autotraktori, missä Fordin auton T-malli muutettiin traktoriksi siten, että aura kiinnitettiin vetolaitteen perään kiinteästi auranvetäjien tapaan eikä sitä näin ollen olisi enää tarvinnut vetää traktorin perässä koukusta niin kuin Fordson F-traktorissa. Eroksia ei valmistettu monta kappaletta, mutta 1930-luvulla Harry Ferguson kehitti vedettävälle auralle toisenlaisen vaihtoehdon, Ferguson Systemin, joka merkitsi kolmipistekiinnitystä työkoneille, myös auralle, traktorin perään. Näin monien työkoneiden osalta voitiin luopua hinaamisesta. ==Katso myös== *Luettelo traktorimalleista ==Aiheesta muualla== *Kuva Erosista luokka:Autotraktorit
Lilija Nurutdinova

Lilija Foatovna Nurutdinova (s. 15. joulukuuta 1963) on venäläinen entinen 800 metrin juoksija. Aktiiviaikanaan hän edusti Neuvostoliittoa ja "IVY:n joukkuetta". Tataari Nurutdinova saavutti 1990 Splitin EM-kisoissa pronssimitalin 800 metrillä. Seuraavana vuonna 1991 MM-kisoissa Tokiossa hän voitti matkalla kultaa ajalla 1.57,50. Barcelonan olympialaisissa 1992 hän johti kilpailua vielä ensimmäisen kierroksen jälkeen, mutta jäi lopulta niukasti hopealle kultamitalin mentyä Alankomaiden Ellen van Langenille. Samoissa kisoissa hän sai kuitenkin kultamitalin 4 x 400 metrin viestistä hänen juostua IVY:n joukkueessa alkuerissä. Nurutdinovan ennätys 800 metrillä on Barcelonan olympialaisissa juostu 1.55,99. 400 metriä hän on juossut aikaan 51,34. ==Lähteet== * Luokka:Neuvostoliittolaiset olympiamitalistit Luokka:Neuvostoliittolaiset keskimatkojen juoksijat Luokka:Venäläiset keskimatkojen juoksijat Luokka:Vuonna 1963 syntyneet Luokka:Elävät henkilöt
Ferguson Black

Ferguson Black oli Harry Fergusonin 1935 valmistuttama maataloustraktori. Siinä oli Ferguson System-kolmipistenostolaite. Se mahdollisti sen, ettei traktorin tarvinnyt enää hinata työkoneita. Jopa aurat saatettiin kytkeä traktorin kolmipistenostolaitteeseen siten, että sen nostaminen ja laskeminen tapahtuivat hydraulisesti. Laitteesta tuli ensiksi lisälaite muihin traktoreihin, mutta lopulta siitä tuli yleinen vaatimus. Ferguson Black johti David Brownin ja Harry Fergusonin yhteistyöhön ja Ferguson-Brown-traktoreihin. ==Aiheesta muualla== *Ferguson Black Luokka:Ferguson
Burns ja Allen

pienoiskuva|Burns ja Allen vuonna 1953. Burns ja Allen oli yhdysvaltalainen koomikko- ja näyttelijäpari, joka koostui avioparista George Burns ja Gracie Allen. Heidät tunnetaan parhaiten esiintymisistään radiossa. Burns ja Allen tekivät ensiesiintymisensä radiossa BBC:llä vuonna 1929, ollessaan kiertuematkalla Englannissa. Palattuaan Yhdysvaltoihin he liittyivät mukaan The Guy Lombardo Showhun, joka vuonna 1934 sai uudeksi nimekseen sarjan tähdeksi nousseen Gracie Allenin mukaan The Adventures of Gracie. Vuonna 1942 pari sai oman radiotilannekomediansa The Burns & Allen Show. Vuonna 1950 se siirtyi televisioon, jossa sitä esitettiin vuoteen 1958 asti. Burns ja Allen -esiintyjäpari pääsi Radio Hall of Fameen vuonna 1994. == Lähteet == * Burns and Allen . Radio Hall of Fame. == Aiheesta muualla == * Luettelo The George Burns and Gracie Allen Show’n jaksoista. * The George Burns and Gracie Allen Show'n jaksoja MP3-muodossa. * Luokka:Yhdysvaltalaiset radio-ohjelmat Luokka:Radio Hall of Fame Luokka:Yhdysvaltalaiset komediasarjat Luokka:Huumoriryhmät Luokka:CBS Luokka:NBC
Francisco Yeste

Fransisco Javier Yeste Navarro (s. 6. joulukuuta 1979 Bilbao, Espanja) on espanjalainen entinen jalkapalloilija. Tavallisesti Yesten paikka on hyökkäävänä keskikenttäpelaajana, ja hän käyttää tälle paikalle ominaista paitanumeroa 10. Kauden 2004–2005 näyttöjen perusteella Yeste sai kutsun Espanjan maajoukkueeseen, mutta ei pelannut joukkueessa otteluakaan. 19\. kesäkuuta 2010 hän teki kaksivuotisen sopimuksen Al Waslin kanssa.Yeste jugará la próxima temporada en el Al Wasl Marca. Viitattu 20.6.2010. == Palkinnot == * FIFA nuorten MM-kilpailujen voittaja: 1999 == Lähteet == == Aiheesta muualla == * Tilastot BDFutbol -sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1979 syntyneet Luokka:Elävät henkilöt
Föhr

Föhr voi tarkoittaa: * Juha Föhr (s. 1958), suomalainen meteorologi * Tero Föhr (s. 1980), suomalainen suunnistaja * Föhr (), yksi Pohjoisfriiseinsaarista Saksassa.
Spirogyra

Spirogyra oli 1970-luvulla toiminut, vuonna 1969 perustettu brittiläinen progressiivinen folkrock-yhtye. Yhtye julkaisi yhteensä kolme albumia, joiden jälkeen vuonna 1974 se virallisesti hajosi. Tietystä kotimaansa progressiivisen rockin piireissä saavutetusta kulttimaineesta huolimatta Spirogyran kolme albumia, ja erityisesti viimeinen, vuoden 1973 Bells, Boots and Shamblesia, ovat melko lailla keräilyharvinaisuuksia, johtuen lähinnä yhtyeen lyhyestä eliniästä. Yhtyeen vuoden 1971 debyyttialbumi St. Radigunds, joka on nimetty yhtyeen jäsenten opiskeluaikojen asunnon kadun mukaan, saavutti jonkinasteista mainetta Britanniassa, kuten myös seuraavana vuonna julkaistu Old Boot Wine -albumi. Ruotsalaisen progressiivisen metalliyhtye Opethin laulajakitaristi Mikael Åkerfeldt on maininnut alankomaalaisen FaceCulture.nl-verkkosivuston vuonna 2006 tekemässä haastattelussa omistavansa kaikki Spirogyran albumit. ==Diskografia== ===Studioalbumit=== * St. Radigunds - 1971 * Old Boot Wine - 1972 * Bells, Boots and Shambles - 1973 ===Muut=== * Burn the Bridges - 1969-72 * We Were a Happy Crew - 1999 (Best of -kokoelma) * A Canterbury Tale - 2006 * Spirogyra Box Set (Si Wan Recordsin julkaisema yhtyeen boksisetti) ==Lähteet== Luokka:Brittiläiset progressiivisen rockin yhtyeet
Ašera

Ašera on seemiläinen äitijumalatar, jota palvottiin laajalti Syyrian ja Palestiinan alueella. Ašera on Dagonin puoliso ja Baalin äitiRaamatun salaisuudet, David Noel Freedman ja Thomas L. Robinson sekä muut, sivu 246, Oy Valitut Palat – Reader's Digest Ab, Helsinki, 1994, ISBN 951-584-063-5, Printed in Germany. Ašera esiintyy lukuisissa muinaisissa kirjoituksissa, kuten akkadinkielisissä teksteissä nimillä Ašratum/Ašratu ja heettiläisissä lähteissä nimillä Ašerdu/Ašertu. Ašeraa pidetään yleensä samana jumalattarena kuin ugaritilaista (kanaanilaista) ʼAṯirat-jumalatarta, ja ugaritilaisissa lähteissä hänen puolisonsa oli Ēl. Lähi-idän arkeologiaa tutkineen William G. Deverin mukaan Ašeraa pidettiin Jahven puolisona israelilaisten uskonnossa ennen pakkosiirtolaisuuden aikaa. Siinain niemimaalta on löytynyt ostrakoneja, joissa mainitaan ”Temanin Jahve ja hänen Ašeransa” sekä ”Samarian Jahve ja hänen Ašeransa”. == Raamatussa == Vanha Testamentti mainitsee Ašeran 37 kertaa ("asera-paalu" tai "asera-karsikko" eri käännösten mukaan), esimerkiksi kukistakaa heidän alttarinsa, murskatkaa heidän patsaansa, hakatkaa maahan heidän asera-karsikkonsa ja polttakaa tulessa heidän jumalankuvansa. (5. Mooseksen kirja 7:5). Vanhassa Testamentissa aseralla tarkoitetaan paitsi jumalatarta, myös sitä esittävää veistosta. == Lähteet == == Aiheesta muualla == * Asera. Helsingin yliopiston teologinen tiedekunta. * Jaana Holvikivi: Jahve ja hänen Asheransa. 15.3.2003. Luokka:Auringon jumalat
Perunsaku

Perunsaku (Penelope albipennis) on erittäin uhanalainen kanalintu, jota tavataan Perun luoteisosissa Lambayequen, Cajamarcan ja Piuran alueilla. Kooltaan perunsaku on noin 85 cm pitkä. Väriltään se on musta lukuun ottamatta valkoisia siiven reunoja ja punaista kaulahelttaa. Linnun nokka on sininen. Perunsakun elinympäristöä ovat puustoiset laaksot ja niiden rinteet 300–1 300 metrin korkeudessa. Ravintonaan laji käyttää kasvien hedelmiä, kukkia, nuppuja, lehtiä ja siemeniä. Vuonna 2015 perunsakukannan kooksi arvioitiin 300 yksilöä. Kannan koko on kuitenkin vakiintunut. Suurin uhka lajille on edelleen jatkuva laajamittainen metsästys. Lisäksi metsien hakkuut maanviljelysmaaksi ja polttopuiksi lisäävät lajin uhanalaisuutta. ==Lähteet == Luokka:Hokot Luokka:Uhanalaiset linnut
Bromelaiini

thumb|200px|Ananas Bromelaiini on entsyymi, jota on ananaskasveissa, muun muassa ananaksessa. Sen tehtävä kasvissa on proteiinien hydrolysointiBrenda:Entry of Fruit bromelain (EC-Number 3.4.22.33 ) . Bromelaiinia alettiin käyttää ravintolisänä 1957, ja sitä on tutkittu hyvin paljon eri maissa. Sitä käytetään ehkäisemään tulehduksia ja edistämään ruoansulatusta.Marylandin yliopistollinen sairaala Bromelaiinin eristi 1891 ensimmäisenä venezuelalainen kemisti Vicente Marcano. Bromelaiini saadaan kaupalliseen tuotantoon kasvin rungosta, jolloin itse hedelmät voidaan hyödyntää muuten. Bromelaiinia tuotetaan trooppisissa maissa, kuten Taiwanissa ja Thaimaassa. Liiallisesti nautittuna bromelaiini voi aiheuttaa sivuvaikutuksia, kuten mahavaivoja, kuukautisvuodon runsastumista ja allergisia reaktioita. Bromelaiinia käytetään myös ruokataloudessa lihan pehmentämiseen papaiinin tavoin sen peptidejä hajottavan vaikutuksen vuoksi. Bromelaiinin CAS-numero on 9001-00-7. ==Lähteet== == Aiheesta muualla == *PubChem: Bromelains *KEGG: Enzyme EC 3.4.22.33 *ChemBlink: Bromelain Luokka:Hydrolaasit
Move1

Move1 on suomalainen kapearaiteinen teollisuusveturi. Veturityypin valmistus alkoi Valmetin Tampereen tehtailla samaan aikaan sotakorvausveturien kanssa. Tyyppiä valmistettiin aluksi puukaasukäyttöisenä, joskin nopeasti siirryttiin bensiinikoneisiin. Move 1 on kaksiakselinen, jossa molemmat akselit vetävät. Veturia toimitettiin runsaasti eri teollisuuslaitoksille, ja sitä on säilynyt useita kappaleita. Useimmat ovat varastoituina vaihtelevassa kunnossa. Ajokuntoisena on tiettävästi vain kolme: Ähtärin eläinpuiston rautatien ykkösveturina käytetty entinen VAPOn Kurjennevan turveradan veturi (49/1947, 0-4-0 dm), joka nykyisin on Robert Sandin rautatiellä, Kiikan tiilitehtaan veturi (29/1947), joka on samalla omistajalla, sekä Toijalan Veturimuseossa oleva entinen Nakkilan kenttäradan veturi (aiemmin Urjalan tiilitehdas). Kahteen viimeksi mainittuun on vaihdettu tehokkaampi kone ja riisuttu hytti. Useita kunnostuskelpoisia yksilöitä on Jokioisten museorautatien omistuksessa. Elokuussa 2010 siirrettiin Minkiöltä Humppilaan yksi varastoituna ollut pelkän alustan ja konetilan kehykset käsittävä Move1, jonka kunnostusta suunnitellaan. == Aiheesta muualla == * Robert Sand: Jäljellä olevat Move 1 veturit vaunut.org == Lähteet == * Resiina-lehti 3/89, s. 12–13 Luokka:Teollisuusjunat ja -radat Move01 Luokka:Valmet Luokka:Museorautatiekalusto
Honganpalo

Honganpalo on omakotilähiö Raahessa, entisen Saloisten kunnan alueella. Honganpalo sijaitsee Saloisten kirkonkylän itäpuolella. Nimensä kylä on saanut siitä, että se on perustettu Hongan talon maille, ilmeisesti kaskimaille koska nimessä on palo-pääte. Alue on saanut alkunsa 1960–1970-luvulla, jolloin Rautaruukin perustamisen vuoksi Raaheen muutti runsaasti uusia asukkaita, joita varten täytyi rakentaa uusia omakotitaloalueita. Vielä nykyäänkin iso osa honganpalolaisista on Rautaruukin palveluksessa. Honganpalossa toimi 1990-luvun puoleenväliin asti kyläkauppa, jonka yhteydessä oli loppuvaiheessa myös Saloisten asiamiesposti – nykyisin kaupparakennuksessa toimii paino. Honganpalossa on ollut vuodesta 1984 oma ala-aste, jota nykyisin, Raahen lakkautettua Saloisten kirkonkylällä sijainneen Myllymäen ala-asteen, käyvät myös Saloisten kylän lapset. Alueella sijaitsee Honganpalon vesitorni. ==Katso myös== *Saloisten historia *Tarpio ==Lähteet== * Raahen tienoon historia III, Matti Lackman 1991. * Raahen peruskartta, Maanmittauslaitos. ==Aiheesta muualla== *Raahen kylät ry:n sivut Luokka:Saloisten kylät Luokka:Raahen kaupunginosat
Hurnasperä

Hurnasperä on entisen Saloisten kunnan eteläisin, nykyisin Raahen kylä. Se sijaitsee Pohjois-Pohjanmaalla aivan Saloisten ja Pyhäjoen rajalla valtatie 8:n varrella. Kylältä on noin 15 kilometriä Saloisten kirkonkylälle. Hurnasperä on perustettu vuonna 1750, jolloin perustettiin Hurnastin uudistila Piehingin eteläpuolelle. Suurin osa kylän taloista on lohkottu aikojen kuluessa Hurnastin eli Hurnasen tilasta. ==Lähteet== * Raahen tienoon historia II, Toivo Nygård, Heikki Rantatupa, Pekka toivanen, Ossi Viita 1995. ==Aiheesta muualla== * Piehingin kyläyhdistyksen sivut Luokka:Saloisten kylät
Laas Geel

Laas Geel on Somalimaassa sijaitseva luolasto maaseudulla noin 55 kilometriä Hargeisasta. Sieltä löydettiin vuonna 2002 luolamaalauksia. Luolia on noin kaksikymmentä ja ne ovat syntyneet graniittipaljastumaan. Luolissa olevien maalausten arvellaan olevan 5.–2. vuosituhannen väliltä eaa. ja ne ovat vanhimmat todisteet nautojen domestikaatiosta Afrikan sarvesta. == Maalaukset == Maalauksien tekemisessä on käytetty punaisia, valkoisia, mustia, violetteja, ruskeita ja keltaisia värejä. Ne ovat pääasiassa kyttyrättömistä naudoista joilla on kaarevat tai lyyran muotoiset sarvet. Nautojen kauloissa on jonkinlainen koriste ja niiden kaulat ovat raidoitettuja. Joitakin ihmisen muotoisia hahmoja on myös ja niiden vieressä koiria. Joillakin ihmisillä on keppi, jousi tai kilpi. Muita eläimiä on vähemmän: pari kirahvia, apinoita ja joitakin antilooppeja. == Löytäminen == Ranskalainen arkeologiryhmä oli 2002 tekemässä kaivauksia Pohjois-Somaliassa, ja erinomaisesti säilyneet maalaukset löydettiin siinä yhteydessä. Paikalliset asukkaat olivat tunteneet luolat vuosisatojen ajan ja he uskoivat että paholainen joka oli asunut luolissa on ne tehnyt. Kun Laas Geel löydettiin sitä pidettiin ainutlaatuisena paikkana. Myöhemmin on kuitenkin löydetty muitakin vastaavanlaisia luolastoja lähiseudulta. Dhaga Kouressa, Dhambalinissa ja Karin Haganessa on samantyyppisiä kuvia. == Ei päässyt maailmanperintöluetteloon == Laas Geeliä yritettiin saada Unescon maailmanperintöluetteloon mutta alueen epävakaan tilanteen ja koska Somalimaa on kansainvälisesti tunnustamaton valtio se ei päässyt sille. Tiedosto:Laas Geel single cow.jpg|Seremoniallinen lehmä. Tiedosto:Laas Geel cow and human.jpg|Lehmää palvova ihminen. Tiedosto:Laas Geel cow herd.jpg|Lehmälauma. Tiedosto:Laas Geel alcove.jpg|Luola Laas Geelissa. == Lähteet == == Aiheesta muualla == * * * Luokka:Luolat Luokka:Kalliokuvat Luokka:Muinaisjäännökset Luokka:Somalimaan maantiede Luokka:Somalian historia
Aunolanperä

Aunolanperä on kylä Raahessa Pohjois-Pohjanmaalla entisen Saloisten kunnan alueella. Aunolanperä on Saloisten kirkonkylän eteläpuolinen naapurikylä. Kylällä sijaitsevat Raahen Tevo oy:n teollisuushallit. Suurin osa kylän taloista on valtatie 8 rinnalla mutkittelevan vanhan maantien eli "suuren rantatien" varrella. ==Lähteet== * Kotiseutumme Pattijoki, Raahe, Vihanti 2001-2002, Botnia-foto oy. * Raahen peruskartta, Maanmittauslaitos. ==Aiheesta muualla== * Raahen kylät ry:n sivut Luokka:Saloisten kylät
Pekka Isaksson

Tohtori Pekka Isaksson (s. 1951) on suomalainen toimittaja ja aatehistorioitsija, jonka erityisalaa ovat rasismi ja rotuteoriat. Isaksson väitteli tohtoriksi Oulun yliopiston historian laitokselta vuonna 2001 väitöstutkimuksella Kumma kuvajainen. Rasismi rotututkimuksessa, rotuteorioiden saamelaiset ja suomalainen fyysinen antropologia. Isaksson on kirjoittanut rasismin aatehistoriaa käsittelevät teokset Kallonmittaajia ja skinejä (Like, 1998), Eriarvoisuus, valistuksen lupaus ja rasismi (SHS, 1999) ja Historian lisälehtiä - Suvaitsevaisuuden ongelma ja vähemmistöt kansallisessa historiassa (Like, 2005) yhdessä Jouko Jokisalon kanssa. Hän on myös käsitellyt saamelaisiin liittyneitä rotuteorioita useissa yleistajuisissa ja tieteellisissä artikkeleissa. == Teoksia == * == Lähteet == Luokka:Suomalaiset historioitsijat Luokka:Vuonna 1951 syntyneet Luokka:Elävät henkilöt
Judith Herrin

Judith Herrin (s. 1942) on brittiläinen historioitsija, joka toimii King's Collegen myöhäisantiikin ja Bysantin professorina Lontoossa. Herrin opiskeli historiaa Cambridgen ja Birminghamin yliopistoissa, joista jälkimmäisestä hän väitteli tohtoriksi. Ennen nykyistä virkaansa hän toimi Princeton Universityn Bysantin historian professorina. Herrin parhaiten on tunnettu kirjoittamistaan kirjoista The Formation of Christendom (1989), Women in Purple (2000) ja Byzantium: The Surprising Life of a Medieval Empire (2008). == Lähteet == Luokka:Brittiläiset historioitsijat Luokka:Vuonna 1942 syntyneet Luokka:Elävät henkilöt
Pilar Castro

Pilar Castro Parrilla (s. 12. lokakuuta 1970 Madrid, Espanja) on espanjalainen näyttelijä. Hänen tunnetuin roolinsa oli Emilia tv-sarjassa Serranon perhe vuosina 2004–2007. Vuonna 2004 Pilar Castro teki yhden jakson pituisen vierailun Serranon perheeseen esittäen Santiagon naisystävää Piliä jaksossa Valkoinen valhe (jakso 26). Hän on myös näytellyt elokuvassa Los 2 lados de la cama (2005) henkilönä Carlota. Hänellä on vuonna 2006 syntynyt lapsi. Luokka:Espanjalaiset näyttelijät Luokka:Vuonna 1970 syntyneet Luokka:Elävät henkilöt
Vernier

Vernier on kaupunki Geneven kantonissa, Sveitsissä. Vernier sijaitsee pari kilometriä Geneven ydinkeskustasta lähteen ja on Geneven taajama-alueen osa. Se on kantonin toiseksi väkirikkain kunta, ja vuoden 2022 lopussa siellä oli 36 572 asukasta. Se sijaitsee Rhône-joen mutkassa, joen pohjoisrannalla. Vernierin naapurikuntia ovat Geneven lisäksi pohjoisessa Le Grand-Saconnex ja Meyrin, idässä Satigny, ja joen eteläpuolella Bernex, Onex ja Lancy. Vernierin kunnanvaltuustoon valitaan 37 valtuutettua. Vuoden 2007 valitussa valtuustossa sosialistit saivat 13 paikkaa, liberaalit 5, kristillisdemokraatit 4, vihreät 4, demokraattinen keskustapuolue 4, Mouvement citoyens genevois 4 ja vasemmistopuolue A gauche toute 3.Vernier.ch - Legislature 2007 - 2011 == Lähteet == == Aiheesta muualla == *
María Bonet

María Bonet (s. 1. toukokuuta 1985) on espanjalainen näyttelijä. Hänet tunnetaan espanjalaisesta televisiosarjasta Serranon perhe, jossa hän näytteli Helena Riveraa vuosina 2005–2006 yhteensä 24 jaksossa. == Lähteet == Luokka:Espanjalaiset näyttelijät Luokka:Vuonna 1985 syntyneet Luokka:Elävät henkilöt
Rafael Iglesias

Argentino Rafael Iglesias (25. toukokuuta 1924 Avellaneda, Argentiina - 1\. tammikuuta 1999 San Juan, Argentiina) oli argentiinalainen nyrkkeilijä. Hän voitti raskaan sarjan olympiakultaa Lontoossa 1948 ennen Gunnar Nilssonia ja John Arthuria. == Lähteet == == Aiheesta muualla == *Rafael Iglesias Kansainvälinen olympiakomitea. *BoxRec: Rafael Iglesias Luokka:Argentiinalaiset nyrkkeilijät Luokka:Argentiinalaiset olympiavoittajat Luokka:Vuonna 1924 syntyneet Luokka:Vuonna 1999 kuolleet
11\. ilma-armeija (Yhdysvallat)

11\. ilmavoimat () on Yhdysvaltain ilmavoimien Tyynenmeren ilmavoimien yhtymä, joka kuuluu Yhdysvaltain Tyynenmeren alueen alaisuuteen (}). Sen esikunta on Elmendorf-Richardsonin tukikohdassa, Alaskassa. Se suunnittelee, toteuttaa, valvoo ja koordinoi ilmavoimien toimintaa Tyynenmeren ilmavoimien komentajan ohjeiden mukaisesti. Se hallinnoi myös Alaskan alueen, Pohjois-Amerikan ilmapuolustusalueen Alaskan alueen sekä muiden paikallisten organisaatioiden ilmapuolustusjoukkojen toimintaa. Maavoimien lentojoukot perustivat yhtymän 15. tammikuuta 1942 Elmendorf Fieldissä nimellä Alaskan Air Force, jolloin se oli osa Yhdysvaltain toisen maailmansodan joukkoja suojaten Alaskan ilmatilaa sekä osallistuen Aleuttien alueen ja pohjoisen Tyynenmeren sotatoimiin. Yhtymä muutettiin Alaskan ilmapuolustukseksi () vuoden 1945 lopulla, jolloin sen vastuulle tuli Alaskan ilmatilan suojaaminen kylmän sodan aikana. Neuvostoliiton hajotessa yhtymä liitettiin osaksi Tyynenmeren ilmavoimia vuonna 1990 ja se sai takaisin nimensä 11. ilma-armeija. Armeijankomentajana on kenraaliluutnantti Stephen L. Hoog. ==Organisaatio== *3. lennosto on sijoitettu Elmendorf-Richardsonin tukikohtaan. Sen tehtävänä on tukea ja turvata Yhdysvaltain etuja Aasian ja Tyynenmeren alueilla sekä kaikkialla maailmassa lähettämällä tarvittaessa osastoja alueelle. *354. hävittäjälennosto on sijoitettu Eielsonin lentotukikohtaan. Sen tehtävänä on kouluttaa ja tarjota F-16C ja tukea siirtoihin taisteluosastojen komentajille missä ja milloin vain. Sen vastuulla on myös ilmavoimien arktinen koulutus. *611th Air and Space Operations Center on sijoitettu Elmendorf-Richardsonin tukikohtaan ja siihen kuuluu viisi laivuetta ja kaksi lentuetta, jotka valmistavat suunnitelmia, menetelmiä ja ohjeita Alaskan taistelu- ja huoltojoukoille, jotka on liitetty 11. ilmavoimiin, Tyynenmeren ilmavoimiin tai NORADiin. *611th Air Support Group on sijoitettu Elmendorf-Richardsonin tukikohtaan ja siihen kuuluu kaksi laivuetta, jotka ylläpitävät valvontatutkia sekä infratruktuuria, johon sisältyvät muun muassa lentokentät ja viestijärjestelmät. *Missile Defence Flight *Alaska NORAD Region (ANR) Logistics Flight ===Alaskan ilmakansalliskaarti=== 11\. ilmavoimiin kuuluu kaksi merkittävää kansalliskaartin yksikköä. Ne ovat: *168. ilmatankkauslennosto on sijoitettu Eielsonin lentotukikohtaan ja sen kalustona ovat KC-135R Stratotanker -ilmatankkauskoneet. Lennostoon kuuluu myös 213. avaruusvaroituslaivue (), jonka tehtävänä on antaa mahdollinen ohjusvaroitus. *176. lennosto on sijoitettu Elmendorf-Richardsonin tukikohtaan. Sen organisaatioon sisältyvät ilmakuljetus-, pelastus-, ilmavalvontalaivueet, joiden lisäksi se tukee Alaskan NORAD aluetta milloin tahansa. Luokka:Yhdysvaltain ilmavoimat Luokka:Yhdysvaltalaiset sotilasyksiköt toisessa maailmansodassa Luokka:Armeijat
Du Li

Du Li (, s. 5. maaliskuuta 1982 Zibo, Shandong) on kiinalainen kivääriampuja, maailmanmestari ja olympiavoittaja. Du Li on saavuttanut olympialaisissa kultaa ilmakiväärillä Ateenassa 2004 ja pienoiskiväärin täysottelussa Pekingissä 2008. Lisäksi hänellä on yksi olympiahopea ja yksi -pronssi. MM- kilpailuissa hän on saanut ilmakiväärillä Lahdessa 2002 joukkuekultaa ja henkilökohtaisen hopean sekä Zagrebissa 2006 henkilökohtaisen maailmanmestaruuden ja joukkuehopeaa. Pekingissä olympialaisissa 2008 Du lähti suosikkina 10 metrin ilmakiväärin finaaliin, mutta jäi siinä vasta viidenneksi Kateřina Emmonsin viedessä olympiakultaa. Pienoiskiväärin 50 metrin kilpailussa Du paikkasi epäonnistumisensa ja löi Emmonsin yhteensä noin kolmella pisteellä. Dun tulos 690,3 oli myös uusi olympiaennätys. Rio de Janeiron olympialaisissa 2016 Du saavutti ilmakiväärikilpailussa hopeaa ja pienoiskiväärin täysottelussa pronssia. ==Lähteet== *Profiili ISSF Newsissä *ISSF:n tietokanta === Viitteet === Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1982 syntyneet Luokka:Elävät henkilöt
Wang Chengyi

Wang Chengyi (s. 17. heinäkuuta 1983 Zhejiang) on kiinalainen kivääriampuja ja olympiamitalisti. Wang Chngyi on saavuttanut olympialaisissa Ateenassa 2004 pronssia 50 m urheilukiväärissä asentokilpailussa. Hän saavutti myös pronssia samassa lajissa MM-kilpailuissa tyttöjen sarjassa Lahdessa 2002. ==Lähteet== *Profiili ISSF Newsissä *ISSF:n tietokanta Luokka:Kiinalaiset ampujat Luokka:Kiinalaiset olympiamitalistit Luokka:Vuonna 1983 syntyneet Luokka:Elävät henkilöt
Koskenkorva (Raahe)

Koskenkorva on kylä Pohjois-Pohjanmaalla Raahessa entisen Saloisten kunnan alueella. Koskenkorva sijaitsee Saloisten kirkonkylältä noin 7 km itään. Kylän läpi virtaa Pattijoki. Kylän alapuolelta haarautuu Pattijoesta kanava, jota pitkin joen vettä johdetaan Haapajärven tekoaltaaseen. Kylän vanhimman talon Koskenkorvan perusti Juho Koskenkorva vuonna 1776 Palonkylän takamaille. Suurin osa alueen taloista on aikojen kuluessa lohkottu Koskenkorvan kantatilasta. ==Lähteet== * Kotiseutumme Pattijoki, Raahe, Vihanti 2001-2002, Botnia-foto oy. * Raahen tienoon historia II, Toivo Nygård, Heikki Rantatupa, Pekka Toivanen, Ossi Viita 1995. * Raahen peruskartta, Maanmittauslaitos. ==Aiheesta muualla== * Mattilanperän kyläyhdistys ry:n sivut Luokka: Saloisten kylät
Antonian maailma

Antonian maailma (Antonia tai Antonia's Line) on hollanninkielinen elokuva vuodelta 1995. Sille myönnettiin Parhaan vieraskielisen elokuvan Oscar- palkinto. Se on määritelty ”feministiseksi fantasiaksi”, ja kertoo Antoniasta, joka palaa synnyinkyläänsä Hollannin maaseudulle ja perustaa tiiviin matriarkaalisen yhteisön. Elokuvassa yhdistyvät draama, komedia ja tragedia. == Juoni == 90-vuotias Antonia (Willeke van Ammelrooy) on päättänyt kuolla ja aloittaa 50 vuotta kattavan muistelonsa epäsovinnaisesta elämästään hollantilaiskylässä. Hänen homoseksuaalinen tyttärensä Danielle (Els Dottermans) haluaa lapsen muttei miestä. Antonia järjestää asian, ja Danielle synnyttää Theresen (Veerle van Overloop), ja tämä aikanaan Sarah’n (Thyrza Ravesteijn). Tarinan kerronnassa on mukana maagista realismia. == Näyttelijät == == Lähteet == == Aiheesta muualla == * * Luokka:Vuoden 1995 elokuvat Luokka:Alankomaalaiset elokuvat Luokka:Draamakomediaelokuvat Luokka:Parhaan vieraskielisen elokuvan Oscar-palkinnon saaneet elokuvat
Matija Ljubek

Matija Ljubek (22. marraskuuta 1953 - 11\. lokakuuta 2000) oli kroatialainen meloja ja olympiavoittaja, joka kilpaili Jugoslavialle. Hän voitti urallaan kaksi kultamitalia, yhden hopeamitalin ja yhden pronssimitalin olympialaisista. Kultaa Ljubek voitti Montrealista 1976 1000 metrin yksikkökilpailussa ja Los Angelesista 1984 500 metrin kaksikkokilpailusta. Hopeamitalinsa hän sai Los Angelesista 1000 metrin kaksikossa ja pronssia Montrealista 500 metrin yksikössä. Hänen valmentajanaan toimi László Hingl. Ljubek kuoli, kun hänen sukulaisensa ampui hänet erimielisyyksien takia. == Lähteet == Luokka:Jugoslavialaiset melojat Luokka:Jugoslavialaiset olympiavoittajat Luokka:Kroatialaiset henkirikosten uhrit Luokka:Vuonna 1953 syntyneet Luokka:Vuonna 2000 kuolleet
Toinen makedonialaissota

Toinen makedonialaissota käytiin Rooman ja Makedonian välillä vuosina 200-197 eaa. Rooman liittolaisina olivat myös Pergamon ja Rodos. Makedonian joukkoja johti Filippos V. Rooman senaatti sodan aloittamisesta Makedoniaa vastaan, vaikka vasta vuonna 201 eaa. oli saatu päätökseen edellinen sota, joka oli käyty Karthagoa vastaan. Rooman kansa ei olisi seitsemäntoista sotavuoden jälkeen halunnut ryhtyä heti uudelleen sotimaan, mutta senaatti päätti toisin. Kun päätös sodan aloittamisesta oli tehty, seleukidikuningas Antiokhos III:n luokse matkusti roomalainen lähetystö ottamaan selvää tämän suunnitelmista ja pidättämään Antiokhosta auttamasta Filipposta. Roomalaiset kukistivat Filippoksen joukot perusteellisesti, ja hän joutui luopumaan kaikista alueistaan Kreikassa. Vaikka roomalaiset julistivat "vapauttaneensa" kreikkalaiset, tämä sota oli alku Rooman huomattavalle sekaantumiselle Välimeren itäosan asioihin, mikä lopulta johti siihen, että Rooma valloitti koko alueen. Kummankin osapuolen oli vaikea löytää liittolaisia Manner- Kreikasta: useimmat kaupunkivaltiot vain odottivat melko passiivisena supervaltojen sotimisen lopputulosta. Akhaian liitto, joka oli usein ollut myötämielinen Makedonialle, taisteli Spartaa vastaan, eikä ehtinyt juuri osallistua sotatoimiin. Aluemenetysten lisäksi Filippoksen täytyi jättää roomalaisille lähes koko laivastonsa ja kaikki norsunsa, maksaa 1000 talenttia sekä sitoutua olemaan solmimatta liittoja Roman tietämättä ja käymättä sotaa ilman sen suostumusta. Rauhanneuvottelujen lopputulos julkistettiin Isthmian kisoissa 196 eaa. == Katso myös == *Makedonialaissodat == Lähteet == Luokka:Antiikin Kreikan sodat Luokka:Rooman sodat
Alfred Tonello

Alfred ”Sigisfredo” Tonello () oli ranskalainen maantiepyöräilijä. Hän voitti pronssia vuoden 1952 kesäolympialaisisista Helsingistä maantieajon joukkuekilpailussa Jacques Anquetilin ja Claude Rouerin kanssa. ==Aiheesta muualla== * Databaseolympics.com Luokka:Ranskalaiset maantiepyöräilijät Luokka:Ranskalaiset olympiamitalistit Luokka:Vuonna 1929 syntyneet Luokka:Vuonna 1996 kuolleet
Kauppakomppania

Kauppakomppania oli kauppiaiden, sijoittajien ja osakkaiden muodostama monopoliyhtymä, jonka tarkoituksena oli kaupankäynti, tutkimusmatkat tai siirtomaiden muodostaminen. Kauppakomppanioita alettiin muodostaa 1500-luvulla; ensimmäisenä niistä perustettiin Merchant Adventures -seura Englannissa vuonna 1505. Kauppakomppaniat toimivat yleensä valtioiden suojeluksessa, ja niiden tavoitteena oli taloudellisen hyödyn saaminen ja alueen hallinta. Kauppakomppanioita on ollut erityisesti Britannialla, Saksalla, Portugalilla, Ranskalla ja Alankomailla. Myös RuotsillaHalila, Aimo: ”Talouselämä”. Teoksessa Suomen historia, osa 3, s. 161 (tervakomppania). Weilin + Göös. ja Tanskalla oli kauppakomppanioita, ja Venäläis-amerikkalainen kauppakomppania hallinnoi Venäjän Amerikkaa (Alaska) 1800-luvun alkupuoliskolla. == Kauppakomppanioita == Kauppakompania Valtio Hollannin Itä- Intian kauppakomppania Englannin Itä-Intian kauppakomppania Compagnie de Chine Hudson’s Bay Company Itäinen komppania Ranskan Itä-Intian kauppakomppania Ruotsin Itä-Intian kauppakomppania Ruotsin Länsi-Intian kauppakomppania Tanskan Itä-Intian kauppakomppania Venäläis-amerikkalainen kauppakomppania British South Africa Company Sierra Leone Company New Zealand Company ==Katso myös== * Kauppahuone ==Lähteet==
The Avengers (yhtye)

The Avengers oli vuosina 1962–1964 toiminut suomalainen rautalankayhtye.The Avengers Finnishrocknroll Viitattu 4.7.2023 Yhtye on perustettu Helsingin vuonna 1962. Siinä soittivat Aikka Hakala (rummut), Ilkka Salminen (basso), Reima Nurmi (komppikitara) sekä Vesa Salmela (soolokitara), jolla oli ensimmäinen Suomessa sunburst-värinen Fender Stratocaster -kitara. Kesällä 1963 yhtyeeseen liittyi laulusolisti Harri Saave, jota kutsuttiin Sörsseliksi. Samaan aikaan yhtyeeseen liittyi vielä urkuri Kari Olki, joka oli ilmeisesti ensimmäinen kitarayhtyeessä vaikuttanut urkuri. The Avengers oli mukana kitarayhtyeiden ensimmäisessä SM-kilpailussa Expo-hallissa kevättalvella 1963, missä he herättivät levytuottaja Osmo Ruuskasen huomion.The Avengers Bluesnews sivuilla Viitattu 4.7.2023 Seuraus tästä oli se, että yhtye sai levyttää Philips-merkille kaksi rautalankasingleä. Niistä ensimmäinen oli 14.8.1963 levytetty "Taikayö / Leskiäidin tyttäret". Sitä seurasi 9.10.1963 taltioitu "Juoksuhauta-twist / Volgan rannalla". The Avengers hajosi alkuvuonna 1964 asepalveluksen takia, ja Saave toimi vuoden kuluttua Harry & The Hound-Dogsin laulusolistina. Muista jäsenistä Hakala ja bassoon siirtynyt Salmela soittivat 60- ja 70-lukujen vaihteessa Smokings-yhtyeessä, josta Hakala siirtyi heinäkuussa 1971 Jussi Raittisen The Boys -yhtyeeseen. ==Lähteet== Avengers, The
Kultalanperä

Kultalanperä on kylä Pohjois-Pohjanmaan rannikolla Raahessa entisen Saloisten kunnan alueella. Kylä sijaitsee valtatie 8:n varrella noin 12 kilometriä Saloisten kirkonkylältä etelään ja on Saloisten toiseksi eteläisin kylä. Saloisten seurakunnan leirikeskus on Kultalanperällä. Kylän vanhimmat talot ovat Kultala ja siitä lohkottu Ojatoiste. Kultalan tila on perustettu maankohoamisen perusteella ilmeisesti jo ennen isoa vihaa tai heti sen jälkeen vanhan suuren rantatien varteen. Rantaviiva on siihen aikaan ollut hyvin lähellä nykyistä kylätietä. Suurin osa kylän taloista on lohkottu vuosisatojen kuluessa Kultalasta. ==Lähteet== * Kotiseutumme Pattijoki, Raahe, Vihanti 2001-2002, Botnia-foto oy. * Piehingin peruskartta, Maanmittauslaitos. ==Aiheesta muualla== *Piehingin kyläyhdistyksen sivut Luokka:Saloisten kylät
Taipaleenpohja

Taipaleenpohja on Päijänteen Kinisselän lahti Asikkalan kunnassa. Pohjukan nimi tulee sen käytöstä kulkutienä. Vielä 1900-luvun puolivälissä käytettiin Taipaleenpohjan reittiä kulkutienä muun muassa Mustjärven koululle talvisin. Aiemmin historiassa, ennen 1900-lukua, Taipaleenpohjaa on käytetty kulkutienä Ruotsalaiselle. Nykyisin Taipaleenpohjassa sijaitsee joitakin mökkejä, joskin talviaikana alue on hiljainen. Taipaleenpohja, kuten Päijänteen maisemat yleensä, on korkeusvaihteluiden vuoksi jylhää seutua.Päijänteen kansallispuisto Vesialueella on kivikko- ja mutapohja, paikoitellen savipohja. == Purot == Taipaleenpohjaan laskee kaksi puroa. Toinen laskee Rampsin niemestä suolta ja toinen laskee Taipaleenpohjaan Kopsuontien puolelta, läheltä Jokelantietä. Jokelantien ali kulkeva puro on suurempi, ja siihen nousee kuoreita, taimenia, ahvenia, salakoita ja särkiä. == Lähteet == Luokka:Päijänteen lahdet Luokka:Asikkalan luonto
The Blazers

The Blazers oli vuosina 1962-1964 toiminut suomalainen rautalankayhtye, joka julkaisi kaksi singleä. Yhtye perustettiin Helsingissä vuonna 1962. The Blazers tuli kolmanneksi Linnanmäen kitarayhtyekilpailussa vuonna 1963.. == Historia == The Blazers levytti 1963 kaksi rautalankasingleä PSO:n Parlophone- merkille. Yhtyeen ensilevytys oli 16.4.1963 taltioitu "Old Scars / Wooden Ring". 22.8.1963 The Blazers levytti singlen "Laakson ruusu / Metsäkukkia", joka jäikin sen viimeiseksi singleksi komppikitaristi Ilkka Nymanin ja rumpali Heikki Hännisen jouduttua seuraavana vuonna armeijaan. Radiosoittoa yhtyeen toinen levy ei saanut, koska eritoten kappaleen "Metsäkukkia" sovitus koettiin loukkaavana. 8.5.1963 yhtye esiintyi Tesvision ohjelmassa Nuorten tanssihetki. Yhtyeen soolokitaristi Heikki Rantapihla soitti vasenkätistä Burns Black Bison -kitaraa. Yhtyeen kaikki soittimet vahvistettiin tuolloin muodissa olleiden Meazzin laululaitteiden läpi. Monet yhtyeen aikaisemmista soittimista oli valmistettu käsin, ja kaulan jäykkyyden suhteen ilmeni ongelmia - tavallinen suomalainen puu ja liima eivät riittäneet. The Blazers ratkaisi ongelman täysin eri tavalla kuin muut helsinkiläiset rautalankayhtyeet: He tekivät soittimensa itse, ja päätyivät lopuksi tukemaan soittimien kaulat betoniraudoilla. Tuloksena oli erittäin jäykkä, mutta myös todella hitaasti liikuteltava soitin. Rantapihlan oli tarkoitus liittyä huhtikuussa 1964 The Boysiin. Eero Raittinen ja Boysin treenikämpän talon isännöitsijän poika Boka Backman rikkoivat kuitenkin vahingossa Rantapihlan kitaran niin pahasti, että sen kaula meni poikki. Uuden kaulan tulo Englannista kesti niin kauan, että Rantapihla jätti liittymättä yhtyeeseen. The Blazers esiintyi myöhemminkin alkuperäiskokoonpanossaan aina silloin tällöin. Vuonna 1998 yhtye julkaisi Habitronics-levy-yhtiön kautta yhdessä Jussi Raittisen kanssa CD:n "The Blazers Featuring Jussi Raittinen: Living In Europe". Vuonna 2002 yhtye oli mukana kokoelmalevyllä "Twangy Guitars, Silky Strings Volume 4" (Twangsville). The Blazersin kappale "Old Scars" kuullaan myös elokuvassa ”Pidä huivista kiinni, Tatjana”, jonka Aki Kaurismäki ohjasi vuonna 1994. Basisti Seppo Ihalainen kuoli vuonna 2009, soolokitaristi Heikki Rantapihla 2012 ja rumpali Heikki Hänninen 2015. == Kokoonpano == * Heikki Rantapihla (soolokitara) * Ilkka Nyman (komppikitara) * Seppo Ihalainen (basso) * Heikki Hänninen (rummut) == Diskografia == Singlet * Old Scars / Wooden Ring (Parlophone 924, 1963) * Laakson ruusu / Metsäkukkia (Parlophone 924, 1963) Minialbumit * The Blazers featuring Jussi Raittinen: Living In Europe (ISRC FIHBS9700001, 1998) Kokoelmajulkaisut * Guitar Mania, VOL. 17 – Finn Twang (kaksi kappaletta, Rarity C 192670, 2001) * Twangy Guitars – Silky Strings, Vol. 4 (neljä kappaletta, TWGS0866, 2002) == Lähteet == == Aiheesta muualla == * The Blazers -tuotanto Fono.fi:n tietokannassa Blazers, The
Heinz Weis

Heinz Weis (s. 14. heinäkuuta 1963 Trier) on saksalainen entinen moukarinheittäjä, hän edusti myös Länsi-Saksaa vuoteen 1990. Weis debytoi aikuisten arvokilpailuissa vuoden 1987 MM-kilpailuissa Roomassa, jossa hän sijoittui kuudenneksi. Seuraavana vuonna hän sijoittui Soulin olympiakisoissa viidenneksi heitettyään tuloksen 79,16. Vuonna 1990 hän heitti Splitin EM- kilpailuissa kahdeksanneksi tuloksella 75,38. Tokion MM-kilpailuissa hän heitti ensimmäisen arvokisamitalinsa heitettyään tuloksella 80,44 pronssille. Barcelonan olympialaisissa seuraavana vuonna hän ei yltänyt mitalille, vaan sijoittui finaalissa kuudenneksi. EM-kilpailuissa Helsingissä 1994 hän palasi jälleen mitalikantaan heitettyään pronssia tuloksella 78,58. Kahden vuoden kuluttua hän sijoittui Atlantan olympialaisissa vielä viidenneksi, mutta hän saavutti Ateenan MM-kilpailuissa 1997 uransa ainoan arvokisavoiton heitettyään 81,78. Budapestin EM-kilpailuissa 1998 hän heitti vielä neljänneksi, mutta jo Sevillan MM-kisoissa 1999 hän jäi kahdeksanneksitoista. Sydneyn olympialaisissa 2000 hän jäi karsintaan. Tämän jälkeen hän lopetti uransa. ==Lähteet== * *Heinz Weis Sports-Reference.comin tietokannassa Luokka:Saksalaiset moukarinheittäjät Luokka:Vuonna 1963 syntyneet Luokka:Elävät henkilöt
Andernos-les-Bains

Andernos-les-Bains on kunta Gironden departementissa Akvitanian hallintoalueella Ranskassa. Kunnassa oli 9 254 asukasta vuoden 1999 väestönlaskennassa. Andernos-les-Bainsin pinta-ala on 20 neliökilometriä. == Lähteet == Luokka:Gironden kunnat
Eddy & The Lightnings

Eddy & The Lightnings oli 1960-luvulla toiminut suomalainen popyhtye, joka perustettiin Hämeenlinnassa. Yhtyeessä soittivat laulusolisti Eddy (Tapani Lehikoinen), soolokitaristi Matti Sortila, komppikitaristi Heikki Väisänen, basisti Eero Pekkola ja rumpali Juha Saikkonen. Tyylinsä takia yhtyettä nimitettiin ”Hämeenlinnan Beatlesiksi”, Hämeenlinna taas oli tuolloin ”Suomen Liverpool” ja yhtye oli ensimmäinen levyttänyt hämeenlinnalainen yhtye. Eddy & The Lightnings levytti vuonna 1964 kaksi singleä, joista ensimmäinen oli huonosti menestynyt Shut up / What a girl. 4. elokuuta 1964 taltioitu Olet paha / En voi ostaa rakkauttasi menestyi paremmin. ”Olet paha” oli alun perin englantilaisen The Swinging Blue Jeansin hittikappale ”You’re no good” ja ”En voi ostaa rakkauttasi” on Beatlesin ”Can’t buy me love”. Molemmat singlet ilmestyivät myöhemmin myös EP-levyinä. Seuraavana vuonna ilmestyi vielä kolmas single Any more / This night, jonka b-puoli on Kai Hyttisen säveltämä. Tämän jälkeen yhtye hajosi ja Eddy toimi vuosina 1966–1972 soolouralla. Luokka:Suomalaiset yhtyeet
Bazas

thumb|250px|Katu Bazazissa Bazas on kunta Gironden departementissa Akvitanian hallintoalueella Ranskassa. Kunnassa oli 4 357 asukasta vuoden 1999 väestönlaskennassa. Bazasin pinta-ala on 37 neliökilometriä. Bazasissa on viinitarhoja, jotka tuottavat valkoviiniä.http://en.wikipedia.org/wiki/Bazas == Lähteet == Luokka:Gironden kunnat
Mieke Jaapies

Marie ”Mieke” Jaapies (s. 7. elokuuta 1943 Wormerveer) on alankomaalainen entinen meloja ja olympiamitalisti. Hän saavutti Münchenin olympialaisissa 1972 hopeaa 500 metrin yksikkökilpailussa. == Lähteet == Luokka:Alankomaalaiset melojat Luokka:Alankomaalaiset olympiamitalistit Luokka:Vuonna 1943 syntyneet Luokka:Elävät henkilöt
Blaye

Blaye on kunta Gironden departementissa Akvitanian hallintoalueella Ranskassa. Kunnassa oli 5880 asukasta heinäkuussa 2011.Population of Blaye 2011 - True Knowledge Viitattu 5.7. 2011. Blayen pinta-ala on kuusi neliökilometriä. Blayessa sijaitsee sotilasarkkitehti Vaubanin suunnittelema linnoitus. Vaubanin linnoitukset on lisätty Unescon maailmanperintöluetteloon kesällä 2008. == Lähteet == Luokka:Gironden kunnat